procesaur/Wiki.mk huggingface dataset:
Список на најпознати џамии во Малезија

Name, Images, Country, City, Year, G, Remarks
Џамија Захир, Малезија, Алор Стар, 1912, U
Џамија Масџид Џамек, Малезија, Куала Лумпур, 1909, U
Масџид Негара, Малезија, Куала Лумпур, 1965, U, Национална џамија
Federal Territory Mosque, Малезија, Куала Лумпур, 2000, U
Џамија Масџид Негери Султан Абу Бакер, Малезија, Џохор, 1892-1900, U
Џамија Султан Сулејман, Малезија, Кланг, 1932, U
Џамија Абидин, Малезија, Теренгану, 1793-1808, U
Кристална џамија, Малезија, Теренгану, 2008, U
Џамија Пенанг, Малезија, Пенанг, 1970s, U
Џамија Путра, Малезија, 1999, U
Џамија Султан Салахудин Абдул Азис Шах, Малезија, Шах Алам, 1988, U
Џамија Кампунг Лаут, Малезија, Тумпат, 1730s, U
Малајска мечка

Малајска или сончева мечка (''Helarctos malayanus'') е мечка која ја среќаваме во тропските дождовни шуми на југоисточна Азија од јужна Кина до Индонезија, североисток на Индија и Бангладеш.
1 Физички одлики
Малајската мечка е најмалиот член на семејството мечки со големина од само 1,2 метри и тежина од 65 килограми. Мажјаците се 10-45% поголеми од женките. Овие мечки имаат широки шепи и заоблени канџи кои веројатно им помагаат при качувањето на дрва. Стапалата им се малки свртени навнатре поради што имаат од сличен на одот на гулабите. Малајската мечка има специфично долк јазик од 20-25 сантиметри кој го користи за да јаде мед директно од пчелината кошница.
За разлика од другите мечки, крзното им е доста кратко. Оваа адаптација е поради климата во регионите каде што живеат. Крзното им е со кафеава или црна боја, освен на градите каде имаат портокалово-жолт белег во облик на потковица. Крзно со слична боја може да се сретне и на муцката или околу очите.
2 Исхрана
Малајските мечки се хранат со мали ’рбетници како гуштери, птици и цицачи, но и овошје, јајца, термити, листови од палма, птичји гнезда, инсекти, корења, кокосов орев ... Можат да кршат ореви со силната вилица. Овие мечки храната ја детектираат употребувајќи го својот мирис, бидејќи видот им е доста слаб.
3 Поведение
Малајската мечка не хибернира, и како резултат на тоа може да се размножува преку целата година. Најчесто раѓа по две младенчиња кои тежат 280-340г. Бременоста трае околу 96 дена, а доењето трае до осумнаесеттиот месец. Младите достигнуваат полова зрелост после 3-4 години. Во заробеништво живеат и до 28 години.
Бидејќи е ноќно животно, оваа мечка целиот ден го поминува одмарајќи се на ниските гранки од дрвјата. Поради тоа што ужива да седи на дрвјата понекогаш се случува да уништи дел од приватен имот, како што се плантажи на палми и какао.
4 Под-видови
*''Helarctos malayanus malayanus''*''Helarctos malayanus euryspilus'', кој е присутен само на островот Борнео
5 Опасности
Возрасна малајска мечка нема други грабливци освен човекот. Понекогаш се случува да биде совладана од тигри и огромни питони. Други можни грабливци се леопардот и Азиската црна мечка.
Намалувањето на бројот на оваа популација е последница на ловењето на таканаречените „мечки кои пречат“ односно мечки кои ги уништуваат посевите, и на ловокрадството кое е во подем поради побарувачката за нивното крзно и на нивната жолчка која се користи во Кинеската медицина.
Понекогаш овие мечки се фаќани за да бидат чувани како домашни миленици. Ова се случува поради нивното релативно неагресивно однесување и малата големина во споредба со останатите мечки.
Меѓународниот сојуз за заштита на природата (IUCN) го прогласи овој вид за ранлив во 2007 година.
Џамија Ал-Хусеин

Џамијата Ал-Хусеин е муслимански храм кој се наоѓа во Каиро, Египет. Овој објект бил изграден во 1154 година во времето на фатимидите, а подоцна бил реконструиран во 1874 година Џамијата е една од главните муслимански светилишта во светот. Во склопот на објектот се наоѓа и мавзолеј изграден во 1154 година.
Џамија Ал-Хаким

Џамијата Ал-Хаким е муслимански храм кој се наоѓа во Каиро, Египет. Овој објект бил изграден во периодот од 990 до 1013 година, во времето на Фатимидите. Се одликува со исклучителната архитектура на минареата.
Педијатрија

Педијатрија — медицинска гранка која се занимава со медицинската грижа на новороденчињата, децата и тинејџерите.
Во Македонија специјализацијата по Педијатрија се дели на Педијатрија во примарната здравствена заштита - матични лекари педијатри, и специјализација по клиничка педијатрија - специјалистите работат во секундарната здравствена заштита - во стационар при болниците и клиниките.
Специjaлизацијата најчесто трае 4 години.
Џамија Султан Ал-Нашир Мухамед Ибн Квалаун

Џамијата Султан Ал-Нашир Мухамед Ибн Квалаун (арапски:مدرسة الناصر محمد بن قلاوون) е муслимански храм кој се наоѓа во Каиро, Египет. Овој објект започнал да се гради во 1318 година.
Џамија Ал-Салих Талаи

Џамијата Ал-Салих Талаи (арапски:مسجد الصالح طلائع ) е муслимански храм кој се наоѓа во Каиро, Египет. Oваа џамија е последниот голем фатимидски споменик што бил изграден и опстојува до денес.
Џамија Мухамед Али

Џамијата Мухамед Али Паша (арапски:مسجد محمد علي) е муслимански храм кој се наоѓа во Каиро, Египет, и е посветена на Мухамед Али паша, управник на Египетскиот вилает од 1830 до 1848 година. Џамијата била изградена во 1848, а завршена во 1857 година. Архитект на оваа отоманска џамија бил Јусуф Бошнак, земајки инспирација од Јени-џамијата во Истанбул. Оваа џамија била на повеќепати обновувана, во 1931 и 1939 година.
Џамија Ел-Мурси Абул Абас

Џамија Ел-Мурси Абул Абас (арапски:جامع المرسي أبو العباس‎) е муслимански храм кој се наоѓа во Александрија, Египет. Послужила како клучна инспирација за многу поголемата џамија Шеик Зајед во Абу Даби, завршена во 2007 година по повеќе од една деценија градежна работа.
Џамија Ибн Тулун

Џамија Ибн Тулун (арапски:مسجد أحمد بن طولون‎) е муслимански храм кој се наоѓа во Каиро, Египет. Џамијата била градена во времето на Ахмед Ибн Тулун, и се смета дека таа била изградена во 879 година. Џамијата била рестарврирана неколкупати. Така во 1177 година во времето на Бадр Ал-Џамаили, во 1296 година од султан ''Лаџин'', како и во 2004 година.
Џамија Амр Ибн Ал-Ас

Џамијата Амр Ибн Ал-Ас (арапски:تاج الجوامِع или „Круна на џамиите“) е муслимански храм кој се наоѓа во Каиро, Египет. Овој објект бил изграден во 642 година, и се смета дека оваа е една од првите џамии кои биле изградени во Египет.
Залог (граматика)

Односот на подметот кон глаголското дејство се вика залог.
Залогот може да биде активен и пасивен.
Кога подметот го означува вршителот на дејството станува збор за активен залог.
Кога подметот не го означува вршителот на дејството станува збор за Пасивен залог.
1.Наставничката ја награди Марија. (активен залог)
2.Костадин го удри кучето.(активен залог)
3.Марија е наградена од наставничката. (пасивен залог)
4.Кучето беше удрено од Костадин. (пасивен залог)
Џамија Мадреса Султан Хасан

Џамијата-Мадреса Султан Хасан (арапски:?) е муслимански храм кој се наоѓа во Каиро, Египет, и се смета за еден од најимпресивните историски споменици во Каиро денес. Овој објект започнал да се гради во 1356 година а бил завршен седум години подоцна, во времето на султан Хасан Бин Ал-Насир Мухамед бин Калавин, како џамија и исламско училиште. За време на нејзината градба, едно од минарето се срушило при што загинале околу 300 луѓе.
Горан Алачки

Горан Алачки (р. , Пожаревац, Србија, во македонско семејство) — познат македонски хармоникаш и композитор претежно на фолк-музика. Почнал да свири хармоника од својата 7. година. Тој има многу компонирани авторски песни и хитови (Дојди ми Лено на перниче бело, Драган Мијалковски — Валандово фолк-фест 1989), Што за светот што за децата, Меланхолија, Парче од Европа (Тоше Проески — Национален евросонг 2004), и многу ора и други композиции.
Горан Алачки бил член и на групата на Драги Митев (познат кларинетист) „Драги Митев“, а има свирено со многу познати естрадни уметници како што се Влатко Стефановски, Стинг, Елтон Џон, Оливер Драгојевиќ, Џибони, Луис, Адријана и Ирена, и многу други.
Тој е организатор на фестивалот "Фолк Фест Владимирово" кој за прв пат се одржа во 2025 година. На фестивалот настапија доајените на македонската песна: Драган Мијалковски, Круме Спасовски, Ванчо Тарабунов, Наум Петрески, Перо Христов, Виданка Ѓорѓиевска, Нино Величковски и други.
Амбасада на Македонија во Вашингтон

Амбасада на Македонија во Вашингтон е дипломатско претставништво на Македонија која се наоѓа во главниот град на Соединетите Американски Држави, Вашингтон. Амбасадата е сместена во историската област Шеридан-Калорама во објект познат како „Мојсеевата куќа“. Адресата на амбасадата е Macedonian Embassy, 2129 Wyoming Avenue N.W. 20008, Washington D.C.
Должноста Македонски амбасадор во Соединетите Американски држави ја извршува Неговата Екселенција д-р Васко Наумовски.
Џамија Истигал

Џамијата Истигал е муслимански храм кој се наоѓа во Џакарта, Индонезија. Оваа џамија е најголемиот објект во југоисточна Азија. Овој објект бил завршен односно отворен за верниците во 1978 година, со капацитет од 120 000 верници. Нејзин архитект е Фредрик Силабан.
Стигмата (филм)

Стигмата е филм од 1999 година режиран од Руперт Вејнврит со Патриша Аркет и Габриел Берн во главните улоги.
1 Синопсис
Филмот обработува тематика поврзана со појава на феноменот стигмата (латински: ''stigma'', што значи белези). Филмот започнува со истрага во Бразил од страна на свештеникот Ендру Кирнан (Габриел Берн) кој е испратен од Ватикан. Патот го доведува до Њујорк каде ја сретнува Френки (Патрисија Аркет) која е зафатена од овој феномен. Во филмот се обработуваат појавите на стигмите кај девојката и промената на нејзиниот живот.
Џамија Раја Бајтурахман

Џамијата Раја Бајтурахман (|Mesjid Raya Baiturrahman) —џамија се во градот Банда Ачех, Индонезија. Оваа џамија била изградена во периодот од 1879 година до 1881 г. Во 2004 г. била оштетена од цунамито кое ја зафатило Индонезија.
Бугарско приморје

Бугарскo приморје, наречено Бугарско Црноморје (|Българско Черноморие) — западниот делот на Црното Море на територијата на Бугарија чиј брег има должина 378 км, од кои околу 130 км се песочни плажи.
1 Градови
Од север кон југ:
Шабла, Каварна, Балчик, Варна, Бјала, Свети Влас, Несебар, Поморие, Бургас, Созопол, Приморско, Китен, Царево, Ахтопол
2 Историски локации
Од север кон југ:
Дуранкулак, Јаjлата, Калиакра, Каварна, Балчик, Златни Песоци, Евксиноград, Варна, Шкорпиловци, Несебар, Ахелоj, Бургас, Остров Света Анастасија, Созопол, Остров Свети Јован, Маслен нос, Ахтопол
3 Галерија
4 Поврзано
* Бургаски Залив
Митровден

Митровден (мес. ''Митроен'') — голем христијански празник посветен на светиот великомаченик Свети Димитрија Солунски, кој се празнува на 8 ноември. Празникот се слави на целиот Балкански Полуостров. Традиционално, Митровден го означувал почетокот на студеното време (зимата). Така, на Митровден се најмувале полјаци, протуѓери, кметови итн., кои служеле до Ѓурѓовден.
1 Патрон
Светиот великомаченик Димитрија, кој живеел во Солун, во III век. Бил син на градоначалникот, кој долго време немал деца и по долги молитви, добил син, кого го воспитувал според христијанските верувања. По смртта на татко му, Димитриј бил назначен за градоначалник на Солун. Во тоа време, христијанството не било признаено како државна религија, па царот го советувал Димитриј да постапува сурово кон христијаните, но тој ги подучувал нив како да се чуваат од паганите. За тоа дознал царот и кога дошол да се увери во вистината, Димитриј воопшто не одрекувал дека е христијанин, туку јавно ја презрел паганската религија на царот, поради што бил затворен. Со него се поврзани многу чуда, особено поврзани со одбраната на Солун од непријателите. Поради тоа, овој светец се смета за заштитник на Солун.
2 Славење
Освен вообичаениот обичај на носење леб и вино в црква (каде се осветува лебот), празникот се одбележува во семејството и за него не се поврзани некои посебни обичаи или обреди. Вечерта пред празникот се прави „заслуг“ (од заслужување) или „кана“ (од канење), при што поблиските се канат со лепче или со некој друг предмет. На денот на славата се дава ручек на кој се служат мрсни јадења, освен ако прзникот падне во ден кога се пости. Исто така, на гости се оди и следниот ден, претпладне. Инаку, сите луѓе кои се викаат Димитар, Димитрија, Диме, Митре или некоја друга варијанта, на овој ден слават именден, кој се прави навечер.
3 Народни обичаи
Народниот обичај наложувал денес да се остане дома. Се верувало дека оној којшто денес нема да биде дома, цела година ќе биде надвор од него и ќе преспива по туѓи домови. Постоело и верување дека ноќта пред Митровден мора да бидат завршени сите големи работи, посебно на поле и останати обврски кои се извршуваат надвор. Се сметало дека времето по Митровден е лажливо, односно дека зимата може во секој момент да изненади, па затоа се зацврстило мислењето дека лоша среќа е ако нешто се одложи да се заврши по големиот празник. За Митровден се верувало дека ќе се претскаже каква ќе била зимата. Ако денот бил сончев, наводно зимата ќе биде блага, со мал број ладни денови. Ако на Митровден паднело снег, се верува дека ќе се задржи сè до април. Во некои делови постоеле и верувања дека на Митровден не треба да се прекоруваат децата, колку и да згрешиле или биле безобразни, бидејќи наводно цела година ќе бидат непослушни.
4 Галерија
Стигма

Стигмата е феномен што се појавува многу ретко кај луѓе и карактеристично за неа е тоа што се појавуваат рани или стигми како тие што ги имал Исус Христос сѐ до неговото распнување. Стигмите се траги, рани или болни сензации што се појавуваат на места на телото каде биле нанесени рани на Исус Христос при неговото мачење сè до неговото распнување. Такви рани се пет на број како на пример стигма на рака, нога, стомак и глава. Терминот води потекло латинскиот назив за знаци- ''stigma''. Терминот за првпат се спомнува од Свети Павле каде тој вели: „Ги носам на своето тело Исусовите знаци“. Личноста што ги носи овие стигмати се нарекува стигматичар. Раните се појавуваат сами по себе, без соодветна надворешна повреда.
Причините за појавување на стигмите се тема на голема полемика. Некои тврдат дека стигмите се чудотворни, а наспротива се луѓе што тврдат дека зад тој феномен стои медицинско образложение. Најчесто стигматичарите се од католичка вероисповед.
1 Стигмата како тема во уметноста и во популарната култура
* „Стигмата“ (''Stigmata'') - американски филм од 1999 година, во режија на Руперт Вејнрит.
* „Стигмата“ (''Stigmata'') - песна на американската метал-група „Министри“ (''Ministry'') од 1988 година.
Берлински ѕид

Берлински ѕид (|Berliner Mauer) — граничен ѕид изграден во 1961 г. од комунистичкиот режим на Источна Германија за да се оддели Западен Берлин, кој бил под контрола на западните сојузници, од источниот дел на градот и од остатокот од Источна Германија, која била под силно влијание на СССР. Ѕидот станал највпечатлив симбол на Студената војна и на Железната завеса.
Ѕидот ги разделувал Источна и Западна Германија точно 28 години и 1 ден. Источна Германија ја започнала изградбата на ѕидот на 13 август 1961 г. Ненадејната градба на ѕидот предизвикала многу семејства да останат поделени. Ѕидот бил целосно урнат кон крајот на 1989 г., освен еден дел кој и денес стои како спомен на тоа време. Во текот на 28-годишната поделба, најмалку 136 луѓе биле убиени од граничните единици на Источна Германија обидувајќи се да пребегнат во Западен Берлин. Некои тврдат дека таа бројка изнесува повеќе од 200. Источногерманската власт им дала наредба на граничарите да пукаат на бегалците.
Кога на 9 ноември 1989 г., по неколку неделни граѓански немири, власта во Источна Германија објавила дека сите нејзини граѓани можат да ја посетат Западна Германија и Западен Берлин, источногерманците се искачувале и го преминувале ѕидот, прославувајќи ја слободата на другата страна. Во текот на следните неколку недели, делови од ѕидот биле искорнати од одушевениот народ и од ловци на сувенири, а по неколку недели ѕидот речиси целосно бил отстранет со градежна механизација.
Падот на Берлинскиот ѕид бил првиот чекор во обединувањето на Германија кое се завршило на 3 октомври 1990 г.
Скопје Север

Скопје Север — населба која се наоѓа во Општина Бутел. На југ граничи со населбата Топанско Поле, на запад со Шуто Оризари, на исток со населбата Чаир и на север со Бутел II.
1 Цркви
*Црква „Св. Никола“ - соборна црква на населбата. Почнала да се гради 1995 година;
Арапски Полуостров

Арапски Полуостров или само Арабија (|شبه الجزيرة العربية, ''шиб ел-џезира ел-арабија'') — полуостров во Југозападна Азија, поврзувајќи го Азија и Африка. На југозапад, полуостровот граничи со Црвеното Море, на југоисток со Арапското Море, а на североисток со Оманскиот Залив.
Арапскиот Полуостров ги опфаќа следните држави:
* Саудиска Арабија
* Јемен
* Оман
* Обединети Арапски Емирати
* Катар
* Бахреин
* Кувајт
1 Арабија како тема во уметноста и во популарната култура
* „Тајниот живот на Арабија“ (''The secret life of Arabia'') - песна на англискиот пејач Дејвид Боуви од 1977 година.
2 Поврзано
* Арапско Море
* Арапска Пустина
Јурта

Јурта е дрвена конструкција обложена и заштитена со покривки и е живеалиште што го користат номадските народи во степите во Монголија и Средна Азија.
1 Етимологија и синоними
Зборот јурта доаѓа од туркиските јазици и значи ''живеалиште'' во смисла на татковина. На казашки јазик структурата е позната како ''kiyiz üy'' (киіз үй), на киргиски јазик е ''boz üý'' (боз үй). На монголски јазик јуртата е позната како ''гэр''.
2 Конструкција
Традиционалната јурта се состои од кружна дрвена рамка покриена со покривка. Покривката е направена од волна од овци. Дрвата за правење на конструкцијата се донесуваат од најблиските долини.
Дрвената конструкција се состои од кружно поставени дрва поврзани со кружно поставени дрвени конструкции. Во одредени стилови на јурти, постојат и столбови што ја зацврстува конструкцијата. Целата дрвена конструкција, скелетот, е покриен со тенка покривка изработена од волна. Покривката е прицврстена со јажиња.
3 Симболизам
Горниот спој на дрвената конструкција (|тооно, ''toono''; |Шаңырақ, ''shangyraq''; |түндүк, ''tunduk'') е доста застапена во културите од тој регион. Во казашката култура, горниот дел на јуртата не била менувана низ традицијата на една фамилија иако се менувала целосната конструкција. Шангракот често се сметал за семееен заштитен знак. Шангракот се наоѓа и во грбовите и знамињата на одредени земји од тој регион.
4 Поврзано
* Архитектура во Монголија
5 Наводи
5.1 Додатни информации
***
5.2 Јурта
* , информации за јурти и како да се конструира.
***
Чигоринова одбрана

Чигоринова одбнрана е шаховско отворање, кое своето име го добило по познатиот руски шахист од 19. век Михаил Чигорин. Чигориновата одбрана е ретко играна варијанта во Дамскиот гамбит, која настанува со потезите:
:1. d4 d5
:2. c4 Sc6
Чигориновата одбрана прекршува неколку класични принципи. Црниот не го заштитува пешакот на d5, с-пешакот е блокиран и црниот мора да се бори за размена на ловец (шах) за коњ.
(Чигорин, ловечката двојка ја вреднуиувал помалку од некои други шаховски мајстори; некои велат дека повеќе сакал да игра со 2 коња отколку со 2 ловци во сите позиции .)
Во замена, црниот добива брз развој и врши притисок во центарот со својот коњ.
Иако, со развојот на теоријата на отворањето се пронајдени подобрувња и за обете страни, ова отворања се чини дека повеќе му одговара на црниот, и обично служи како изненадувачко оружје против одиграниот дамски гамбит од страна на белиот. Александар Морозевич е можеби единствениот од најдобрите шахисти денес, кој редовно ја игра оваа варијанта, иако во осумдесеттите години на 20. век Василиј Смислов го одиграл ова отворање против Гари Каспаров. Морозевич исто така има објавено книга за Чигориновата одбрана, во која и за обете страни го изнесува теоретскиот и личниот поглед во отворањето.
1 Поврзано
* Чигоринова варијанта
Загрепска жупанија

Загрепска жупанија — жупанија во средна Хрватска, составена од 26 општини.
1 Географија
Жупанијата зазема површина од 3 078 км<sup>2</sup>. Покрај Загреб, поголеми градови се: Дуго Село, Иваниќ-Град, Јастребарско, Самобор, Свети Иван Зелина, Велика Горица, Врбовец и Запрешиќ. Жупанијата е сместена во низината на Сава и околните планини: Жумберачка Гора, Медведница, Маријагоричко Ридје, итн.
2 Население
Според пописот од 2001 година, националната структура на жупанијата ја сочинуваат:
* Хрвати 96,2 %
* Срби 0,9 %
* Бошњаци 0,3 %
Роберто Бенињи

Роберто Ремиџо Бенињи (Roberto Remigio Benigni) е италијански актер,комичар и режисер.Има добиено Оскар за филмот „Животот е убав„(1997) како главен лик и е кандидиран за Нобеловата награда за литература во 2007.Познат е по своите театарски монолози со комична иронија кои станале многу сакани од страна на италијанската и светската публика.Бенињи е читател, толкувач и коментатор на познатата „Божествена комедија„ од Данте Алигиери.,.
Серџо Леоне

Серџо Леоне (италијански: ''Sergio Leone'', Рим, - ) бил познат италијански режисер,сценарист и продуцент. Тој се смета за многу важен режисер во историјата на филмот, а особено е познат по неговите филмови од жанрот „шпагети-вестерн“.
1 Творештво
Леоне се смета за еден од најважните режисери во историјата на филмот, и покрај тоа што имал режирано само неколку филмови во својата кариера. Неговата режија била иновативна, оригинална и богата со стил. Тој бил основач на посебен филмски жанр и предонесол за преродбата на вестернот во 1960-тите години, благодарение на филмовите како: „За грст долари“, „За неколку долари повеќе“, „Добриот, лошиот и грдиот“ и „Беше еднаш на западот“.
1.1 Филмографија
* „За грст долари“ (1964)
* „За неколку долари повеќе“ (1965)
* „Добриот, лошиот и грдиот“ (1966)
* „Беше еднаш на западот“ (1968)
9 ноември (родени)

1389, Изабела Валоа — сопруга на Ричард II.
1818, Иван Тургенев — руски писател († 1883)
1841, Едвард VII — крал на Обединетото Кралство.
1855, Александрос Зајмис — грчки премиер.
1885, Велимир Хлебников — руски поет.
1888, Жан Моне — француски политичар.
1902, Митрофан Неделин — советски генерал.
1914, Хеди Ламар — австриско-американска глумица († 2000)
1922, Имре Лакатош — унгарски филозоф.
1929, Имре Кертес — унгарски писател.
1932, Јордан Костадинов — прв претседател на ОМО Илинден.
1934, Карл Саган — американски астроном († 1996)
1936, Михаил Таљ — советски шахист († 1992)
1945, Валериј Сердјуков — гувернер на Ленинградската област.
1950, Алдо Климан — книжевник, критичар, публицист и собирач на македонски и хрватски старини.
1953, Мерима Његомир — српска фолк-пејачка.
1955, Биља Крстиќ — српска пејачка.
1960, Андреас Бреме — германски фудбалер.
1972, Ерик Дејн — американски глумец.
1974, Алесандро дел Пјеро — италијански фудбалер.
Тјумењ

Тјумењ (, сиб.: Төмән [tœ'mæn]) — град во Русија на реката Тура, и се наоѓа 2.144 км источно од Москва. Градот е административен центар на Тјумењската област во Уралскиот федерален округ. Ова е првиот руски град во Сибир.
Население:
1 Историја
Тјумењ е првиот руски град во Сибир, основан во 1586 г. на местото на сибирскиот град Чимги-Тура од страна на царот Фјодор I. Тјумењскиот регион, кој бил дел од Сибирскиот канат бил припоен кон Русија од страна на козакот Ермак Тимофеевич во 1585 г. и следната година бил основан градот Тјумењ како руско упориште. Првичното население се состоело главно од стрелци и Козаци.
Во периодот од XVII до XVIII век, Тјумењстанал важен трговски центар, како и важен кожарски и занаетчиски центар. Во 1763 г. градот броел 7,000 жители.
Во 1836 г. во Тјумењбил изграден првиот пароброд во Сибир, а во 1885 г. градот бил поврзан со Транссибирската железница.
За време на Руската граѓанска војна, Тјумењ отпрвин бил под власта на адмиралот Александар Колчак и неговата сибирска бела армија, но во јануари 1918 г. градот го зазема Црвената армија.
За време на 1930-тите Тјумењ станал важен индустриски град во СССР. Тука се произведувале пароброди, товарни бродови, мебел, крзно и кожна галантерија.
За време на Втората светска војна, телото на Ленин било преместено од Москва во маскирана гробница во денешниот Тјумењски земјоделски институт. За време на војната многу фабрики од европскиот дел на СССР биле евакуирани во Тјумењ . Во градот се произведувале многу видови на воена опрема. На 14 август, 1944 Тјумењ станал главен град на големата Тјумењска област.
Во 1948 г., во Тјумењската област била откриена нафта, а во 1960-тите и 1970-тите нафтената индустрија станала клучна стопанска гранка на градот.
Познати личности родени во или близу Тјумењ:
* Ирвинг Берлин
* Тамара Туманова
* Владислав Крапивин
* Абрахам Валковиц
* Ксенија Сухинова, Мис Русија 2007
2 Денешниот град
Денес Тјумењ е важен центар за гасната и нафтената индустрија во Русија. Граѓаните уживаат највисок стандард на живеење во земјата по Москва. Во Тјумењ се одвиваат најголемите активности на претпријатијата како Газпром, ЛУКојл и Јукос. Седиштето на авиокомпанијата ЈУТер исто така се наоѓа во Тјумењ.
Градскиот центар е мешавина од понови згради и стари украсени брвнари. Населбите се состојат од мешавина од голем број на излитени советски станбени згради и понови кули и куќи-брвнари.
Температурата во Тјумењ е потопла од најголемиот број на сибирски градови. Зиме оди до -30 C°, но ова е ретко.
3 Комуникации и транспорт
Меѓународниот повикувачки број за Тјумењ е: 7 3452.
Градот го опслужува меѓународниот аеродром Рошчино со врски кон голем број на градови во Русија и двонеделен лет до Минхен.
4 Спорт
* ФК Тјумењ
Само 10 минути вон градот има парк за скијачко трчање до кој може да се стигне и со автобус. Градот има и олимписки базен, помала спустна скијачка патека и разни други места за спортски активности.
5 Збратимени градови
* Даќинг, НР Кина (1993)
* Целе, Германија (1994)
* Хјустон, Тексас, САД (1995)
* Брест, Белорусија (1999)
Софија Лорен

Софија Лорен (, Рим, Италија) е италијанска глумица.
1 Животопис
Софија Лорен е родена на 20 септември 1934 година, во Рим. Нејзиниот татко бил инженер, а нејзината мајка учителка по пијано. Израснала во сиромашни услови, во градот Поцуоли, близу до Неапол за време на Втората светска војна. На 15 години, таа заминала во Рим за да бара филмска улога, а со платата како модел за илустрирање романтични приказни го издржувала нејзиното семејство. Пред да го роди своето прво дете, Софија имала два спонтани абортуса, но подоцна, по сите компликации успеала да роди две деца во бракот со Карло Понти, кои се викале Карло Понти и Едуардо Понти. Со Карло Понти останала во брак до неговата смет во 2007 година. Во една прилика, на прашањето, дали повторно би се омажила, таа одговорила: „Не, никогаш повеќе. Би било невозможно да сакам друг човек“.
Во 1982 година, Софија Лорен одлежала 18 дена во затворот во Италија, заради неплатени даноци.
2 Кариера
По малата филмска улога во филмот „Quo Vadis“, Софија во 1957 година го запознала продуцентот Карло Понти за кого се омажила на својот 23 роденден. Подоцна, таа морала да се разведе од него за да го спаси од обвинувањата за бигамија, со оглед на тоа што тој веќе бил оженет, но сепак останале љубовници.
Кога во 1962 година освоила Оскар за италијанската воена драма „Чочара“, таа станала прва глумица во историјата која го добила „Оскарот“ надвор од англиското говорно подрачје, за улогата на Грофицата од Хонгконг. Во 1967 година, таа глумела во последниот филм кој го режирал Чарли Чаплин.
Последниот филм во кој глумела Лорен (тогаш, на возраст од 80 години) бил „Девет“ од 2009 година.
Освен „Оскар“, Софија Лорен освоила и пет награди „Златен глобус“, четири пати за најпопуларна женска ѕвезда, а еднаш за животно дело во областа на филмот.
Во 1995 година, списанието „Емпајер“ ја нарекол најпривлечна ѕвезда во филмската историја.
3 Филмографија
* Леб, љубов и... (1955)
* Започна во Неапол (1960)
* Брак на италијански начин (1964)
* Грофицата од Хонгконг (1976)
* Висока мода
* Девет (2009)
Моника Белучи

Моника Белучи (р. во градот на Чита ди Кастело. Започнува да работи како модел за да ги плати студиите за факултет на универзитетот за право во Перуџа. Филмсаката кариера ја започнува на почетокот на 90 тите години. Но нејзината популарност започнува да расте во 2000 година кога игра во италијанскиот филм „Малена“. Во ноември'' 2007'' постанува заштитно лице за Интимисими.
Во 3 август во 1990 г. склучила брак со францускиот глумец Венсан Касел, по разводот со претходниот сопруг во 1994 г. Од 2023 г. е во долготрајна врска со американскиот режисе Тим Бартон.
Габриеле Салваторес

Габриеле Салваторес (Неапол ) е италијански режисер и сценограф кој во 1992 освоил Оскар за најдобар странски филм со „Mediterraneo“. Друг негов познат филм е „Io non ho paura“ („Јас не се плашам“).
1 Животопис
Се преселил во Милано со неговата сестра и родителите. Неговиот прв светски спектакуларен успех не бил претставен во киното.
Всушност почетокот на неговата активност e во 1972 воМилано (заедно со Фернандо Бруни) во театарот Elfo, каде што режира многу авангардни спектакли.
Во 1989 филмот „Marrakech Express“ и „90 Turnѐ“ се режирани со неговата група на глумци-пријатели меѓу кои се Диего Абантуоно и Фабрицио Вентиволио како и глумицата Лаура Моранте. Во 1991 со „Mediterraneo“ го освојува Оскарот за најдобар странски филм .
Неговата таканаречена „Трилогија на бегството“ составена од три филма е идеално продолжение на „Puerto Escondido“ филм за романсата на Пино Какучи. Сладната година го режира "Sud" за да претсави политичко-социјалната состојба во Италија од гледна точка на емигрантите.
Главни теми се бегство од реалноста која не се разбира или не се прифаќа, која безвредно би се променила, групната носталгија и патувањата како замислено идеално одредиште. „Nirvana“ (1997) го покажува почетокот на периодот на експериментирање за време на режирањето и на „Denti“(2000) и „Amnѐsia“ (2002) со главниот лик Серџо Рубини.
Во 2005 со „Quo vadis, baby?“ ја прикажува романсата на Грација Верасани. Таму ја потиснува својата потреба да експериментира користејќи дигитални техники во текот на целиот филм.
Во 2008 сателитскиот канал SKY ITALY ја прикажува мини серијата од филмот „Quo vadis, baby?“ којшто постигнува голем успех.
Адијаман (покраина)

Адијаман (турски: ''Adıyaman'') — покраина во јужна Турција. Административен центар на вилаетот е истоимениот град Адијаман. Покраината има 677 518 жители (2006) и површина од 7 614 км<sup>2</sup>. Разделена е на 8 окрузи.
Сообраќаен знак

Сообраќајните знаци се знаци на патиштата.
Сообраќајните знаци се поделени во три групи:
* Знаци за опасност
* Знаци за известување (предупредување)
* Знаци за забрана
Сообраќајните знаци се исти насекаде во светот и важат за сите учесници во сообраќајот. Сообраќајните знаци забрануваат движење, објаснуваат какви опасности има на патот и известуваат за тоа што и каде се наоѓа. Триаголните сообраќајни знаци означуваат опасност, кружните означуваат забрана, а четириаголните означуваат известување
Покрај овие знаци, постојат и светлосни знаци, како што се семафорите. Постојат два вида на семафори: семафор за пешаци и семафор за автомобилите. Тие се составени од три светла: црвено, жолто и зелено. Овие бои означуваат:
* Црвено: се наоѓа најгоре на секој семафор. Тоа значи запирање на автомобилите и чекање додека не дојде другото светло на ред;
* Жолто: се наоѓа помеѓу црвеното и зеленото светло. Тоа означува припрема;
* Зелено: се наоѓа најдолу на семафорот и значи поаѓање.
1 Сообраќајните знаци како мотив во книжевноста
* „Пред семафор“ — песна на македонскиот поет Васил Куноски.
Список на острови на Нов Зеланд

Нов Зеланд се состои од поголем број острови.
Двата главни острова, кои се многу поголеми од останатите и каде живее најголемиот број на населението се Северниот и Јужниот Остров. Од овие, Јужниот е поголем по површина, но северниот има побројно население. Стјуартовиот Остров (Ракиура) е во голема мера најголемиот од останатите острови, додека островот Ваихеке близу Окленд има највеќе жители од сите помали острови.
Еве список на дванаесетте најголеми острови на Нов Зеланд подредени по големина:
Ранг, Англиски назив, Маорски назив, км<sup>2</sup>, % од НЗ, Население
1, Јужен Остров, Те Ваи Поунаму, 151215, 56.2%, 1,008,400
2, Северен Остров, Те Ика-а-Мауи, 113729, 42.3%, 3,148,400
3, Стјуартов Остров, Ракиура, 1746, 0.6%, 400
4, Четемски Остров, Рекоху, 900, 0.3%, 600
5, Окленд, Моту Маха, 510, 0.2%, 0
6, Голем Препречен Остров, Аотеја, 285, 0.1%, 850
7, Резолушн, Таумоана, 208, 0.1%, 0
8, Дирвилов Остров, Рангитото Ки Те Тонга, 150, <0.1%
9, Кемпбелов Остров, 115, <0.1%, 0
10, Адамсов Остров, 100, <0.1%, 0
11, Ваихеке, 92, <0.1%, 7,700
12, Секретарски Остров, 81, <0.1%, 0
1 Поврзано
* Оддалечени острови на Нов Зеланд
* Новозеландски Подантарктички Острови
* Крајни точки на Нов Зеланд
Филидорова одбрана

Филидорова одбрана е шаховско отворање кое нас танува со потезите:
:1. e4 e5
:2. Sf3 d6
Отворањето името го добило по познатиот француски шахист од 18.век Франсоа-Андре Даникан Филидор, кој го применил како алтернативно решение на вообичаеното 2...Sc6. Неговата идеја била доа го наруши центарот на белиот, со потегот ...f7-f5. Денес ова отворање се смета за солидно, но и пасивно отворање за црниот, кое ретко се игра во врвниот шах.
Филидоровата одбрана е играна во голем број на познати и поучни партии, како на пр. познатата „Оперска партија“ одиграна во 1858 помѓу американскиот шаховски мајстор Пол Морфи и два силни аматери, германскиот големец Војводата Карл од Брунзвик и францускиот аристократ грофот Изоар. Продолжението 3. d4 Lg4 е рано отстапување од стандардната линија во отворањето.
Окленд (остров)

Окленд (|Auckland Island) — главниот остров на ненаселениот архипелаг Оклендски Острови во јужниот Тихи Океан кој му припаѓа на Нов Зеланд. Тој се смета за светско наследство на УНЕСКO заедно со другите Новозеландски Подантарктички Острови и во регионот.
Островот зафаќа површина околу , и има дожина од 42 километри. Забележлива одлика на островот се стрмните гребени и кемнливиот терен, која се издига до височина од над 600 метри. Позначајни врвови се Пештерски Врв (Кеверн Пик) (650 м), Рејнал (635 м), Дирвил (630 м), Истон (610 м) итн. „Вавилонска Кула“ (550 м).
Јужниот крај на островот е проширен до ширина од 26 км. На ова место, тесниот канал наречен Карнлиево пристаниште (на некои карти, Адамсови Протоци) го дели главниот остров од помалиот Адамсов Остров. Каналот е остаток од кратер на изгаснат вулкан, имено Адамсовиот Остров како и јужниот дел на главниот остров, кој е остаток од работ на кратерот.
Глен

Глен (''glen'') е долина која е долга и длабока, често од ледничко потекло, во облик на буквата U. Честопати ваквата долина има вода. Зборот потекнува од ирскиот и шкотскиот гелски збор ''gleann'' (или ''glion'' или ''glan'' на мански). Како име на река, се смета дека зборот потекнува од велшкиот збор ''glan'' што значи „чист“, или пак од ''gleindid'' што значи „чистота“.
Поимот „глен“ честопати се јавува во географски поими како Големиот Глен во Шкотска, Гленротс во Фајф, Шкотска, Глендалох во Ирска, Глендаури во Австралија, Глен Норман во Канада и Глен Вејверли во Австралија.
1 Поврзано
* Голем Глен
* „Монарх на гленот“ - позната слика од Едвин Лендиер
Фолклористика

Фолклористика е наука која се занимава со проучување на фолклорот. Што впрочем влегува во фолклор е предмет на спор дури и во рамките на оваа дисциплина, но воопштено може да се рече дека фолклорот се задржува на уметничкиот израз кој се пренесуван во рамките на една група. Низ историјата, фолклорот се пренесувал усмено (од колено на колено) во облик на приказни, сказни, митови и други народни умотворби, или пак, како што е случај со материјалната култура, по пат на обичаи и традиции (на пр. носии, предмети и сл.)
Научниците кои се занимаваат со фолклористика се нарекуваат фолклористи. Во Западниот свет, во доцниот XIX и раниот XX век тие често се нарекувале „антиквари“ („старинари“). Оние научници кои особено проучуваат митови се нарекуваат „митолози“.
Отворање со кралски коњ

Отворање со кралски коњ е шаховско отворање кое настанува со потезите:
:1. e4 e5
:2. Sf3
Отворањето претставува чекор кон голем број на други отворања кои зависат од вториот потег на црниот.
1 Популарни продолженија
* 2...Sc6 (главна варијанта). Ова е најчесто играното продолжение кое доведугва до многу познатите отворња: Шпанска партија, Италијанска партија и Шкотска партија.
* 2...Sf6 (Руска партија)
* 2...d6 (Филидорова одбрана)
2 Останати продолженија
Исто така, можни се и други продолженија. Овие отворања, главно се многу ретко играни и непознати:
* 2...De7 (Гундерамова одбрана)
* 2...Df6 (Грекова одбрана)
* 2...f6 (Дамјанова одбрана)
* 2...d5 (Слонов гамбит)
* 2...f5 (Латвиски гамбит)
Во ЕШО, овие отворања се категоризирани под C40.
3 Наводи
* Шаховски отворање Батсфорд 2 (1989, 1994). Гари Каспаров, Рејмонд Кин. ISBN 0-8050-3409-9.
Отворање со три коња

Отворање со три коња е шаховско отворање кое настанува со потезите:
:1. e4 e5
:2. Sf3 Sc6
:3. Sc3
Во ова отворање, црниот одбира да ја наруши симетријата, со цедл да го избегне Отворањето со четири коња коешто најчесто заврпува со реми, а настанува по 3...Sf6. По обидите 3...d6 или 3...Le7, Белиот може да одигра 4.d4 оставајќи го црниот во тесна позиција која наликува на позиција настаната од Филидоровата одбрана. Ако црниот одигра 3...Lc5, тогаш белиот може со пешачка виљушка да го отстрани crniot е-пешак (3...Lc5 4.Sxe5 Sxe5 5.d4 Ld6 6.dxe5 Lxe5). Турнирските партии покажуваат дека оваа линија му дава поголеми шанси на белиот, па црниот обично игра 3...Lb4 или 3...g6. Партијата би продолжила со 3...Lb4 4.Sd5 или 3...g6 4.d4 exd4.
Исто така, познати се и Винаверова одбрана или Готска одбрана: 3... f5!?. Потегот 4. Lb5 води до трансформација во Шилемановата варијанта во Шпанска партија. Треба да се забележи дека белиот сигурно нема да одигра 4. exf5, поради потегот 4... d5.
1 Наводи
*
Виенска партија

Виенска партија е шаховско отворање кое настануива со потезите:
:1. e4 e5
:2. Sc3
giving the position shown to the rightight.
Вториот потег на белиот е поневообичаен од потегот 2.Sf3, кој мможе да доведе до Шпанска партија, Италијанска партија, Шкотска партија и други отворања. Главната идеја во потегот 2.Sc3 е со цел а се одигра одложен Кралев гамбит со евентуиалното f4, но во поново време, белиот игра помирно, со фјанкетирање на ловецот, играјќи g3 и Lg2. Црниот често игра 2...Sf6, но и 2...Sc6 е доста играно.
Вивер Адамс изјавил дека ова отворање води кон фирсирана победа за белиот. И покрај тоа, велемајсторот Ник де Фирман, во 14. издание од делото ''Модерни шаховски отворања'', заклучува дека отворањето води до еднаквост со најдобррата игра на обете страни..
1 Наводи
2 Користена литература
* László Jakobetz, László Somlai: ''Die Wiener Partie''. Dreier, 1994, ISBN 3-929376-12-1
Латвиски гамбит

Латвиски гамбит — агресивно шаховско отворање, кое настанува со потезите:
:1. e4 e5
:2. Sf3 f5!?
Ова отворање често води до необични позиции. Ова отворање не е вообичаено за врвните шахисти, но во дописниот шах доста играчи отстапуваат од главните линии, играјќи го ова отворање.
Отворањето, најпшрвин било познато под името Греков контрагамбит, вио чест на италијанскиот шахист Џоакино Греко (1600-1634) кој придонел во теоријата на ова отворање. Новото име Латвиски гамбит официјално било дадено од страна на ФИДЕ на конгрес на организацијата во 1937 г. Името е дадено според латвиските шахисти, особено Карлис Бетинс кој го анализирал отворањето во почетокот на XX век.
Отворањето се одликува со потезите од отворањето Кралев гамбит, само со промена на страните.
1 Наводи
Централно отворање

Централното отворање е шаховско отворање кое настанува со потезите:
:1. e4 e5
:2. d4 exd4
:3. Dxd4
Речиси секогаш црниот, по овие потези игра 3...Sc6, развивајќи фигура и добивајќи на време со нападот на белата дама.
Централното отворање е старо отворање. Од 1900, ова отворање ја изгубило својата популарност, бидејќи немало начин како може белиот да дојде до предност. Меѓу последните големи шахисти кои го играле ова отворање се: Мизес, Тартаковер и Шпилман. По Првата светска војна, ова отворање ретко се играло од страна на врвниоте шахисти, сѐ до неговото поново оживување од страна на Александар Шабалов во осумдесеттите. Од денешните врвни играчи големи придонеси во теоријата на ова отворање имаат дадено Алексеј Широв, Мајкл Адамс, Јудит Полгар и Александар Морозевич кои го фаворизираат црниот во неколку играни линии.
Белиот успева во отстранувањето на црниот e-пешак и отворањето на d-вертикалата, но како цена за тоа го плаќа раното изнесување на дамата која црниот ја напаѓа со темпо, развивајќи го својот коњ. Со наклонетост на белиот, по 4.De3, највообичаен одговор е одигрувањето на потегот 4...d5. Од e3, белата дама може подоцна да се помести на g3 , од каде ќе врши притисок на полето g7.
Судир

Судир или конфликт (од лат. ''conflictus'', несогласен) — спор меѓу две или повеќе лица.
Различните мислења не претставуват конфликт, а можат да доведат до конфликт.
Постојат три вида на судири:
* 1 ограничени ресурси (време, пари и имот)
* 2 незадоволителни базични ресурси (биолошки и психички)
* 3 различни вредности (убедување, прироитети и норма)
- Факторите што влијаат врз судири се:
* 1. стереотипи
* 2. предрасуди
- Судирите се разрешуват со:
* 1. избегнување (повлекување, игнорирање, негирање)
* 2. спротиствување
* 3. општење (разбирање, разрешување)
Кралев гамбит

Кралев гамбит — шаховско отворање кое настанува со потезите:
:1. e4 e5
:2. f4
Белиот нуди пешак, за да го отстрани црниот e-пешак од центарот и да изгради силен центар играјќи d2-d4. Теоријата покажала дека за црниот со цел да ја задржи материјалната предност, одигрува потези со кои сериозно ја ослабел позицијата на своите фигури. Кралевиот гамбит е едно од најстарите забележани отворања, коешто било пробувано во 17. век од страна на италијанскиот шахист Џулио Полерио. Тоа е стара книга од Луис Рамирес де Луцена. Денес Кралевиот гамбит е ретко играно отворање во врвниот шах. Црниот може да избере да освои пешак, со што ќе создаде исклучително одбранбена позиција.
1 Историја
Кралевиот гамбит е едно од најпопуларните отворања во последните 300 години и било играно од многу големи шахисти и е се среќава во најголемите шаховски партии кои некогаш биле одиграни, вклучувајќи ја овде и Бесмртната партија. Сепак шахистите на ова отворање не обрнуваат големо внимание. Франсоа-Андре Даникан Филидор (1726-95), еден од најголемите шаховски теоретичари во тоа време запиѓшал дека Кралевиот гамбит би требало да води до реми, при најдобра игра на обете страни, потенцирајќи дека stating „гамбит еднаков на добар напад и одбрана никогаш не е решена партија, ни за едната ни за другата страна.“ Околу 150 години подоцна, Зигберт Тараш, деен од најдобрите шахисти на 19. и почетокот на 20. век го нарекол отворрањето „решавачка грешка“ и запишал дека „речиси е лудо да се игра Кралев гамбит“." Слично, идниот светски првак во шах Боби Фишер, по поразот во Кралев гамбит од Борис Спаски на шаховскиот турнир во Мар дел Плата во 1960, ја напишал познтатата статија „Расипаниот Кралев гамбит!“, објавена во ''American Chess Quarterly'', во која запишал, „По мое мислење Кралевиот гамбит е расипан. Се губи од сила.“ Оттогаш Кралевиот гамбит ретко се игра во велемајсторските партии, иако сѐ уште се игра од некои велемајстори, како Џозеф Галгер, Александар Морозевич и Алексеј Федоров.
2 Наводи
Единаесетта пешадиска македонска дивизија

Единаесетта пешадиска македонска дивизија била дивизиjа во составот на бугарската војска за време на Првата светска војна, во која се наоѓале над 30.000 Македонци.
1 Основање и состав
Идејата за таква дивизиjа била на раководството на ВМРО и кругот околу Александар Протогеров. Наредбата за нејзиното создавање била донесена на 22 август 1915 година, а името Единаесетта македонска било дадено на 12 септември истата година.
Фактичката организацијата била спроведена во текот на општата бугарска мобилизациjа меѓу 1 и 4 септември. Составот вклучувал седум полкови, шест пешадиски, нарекувани 1-6 македонски полкови, и еден артилериски полк.
На првиот ден на војната во дивизиjата имало 34.745 офицери и војници. Офицерите во дивизиjата исто биле претежно од Македонија.
*Командир бил генералот Крсте Златарев
*начелник штаб - полковникот Петар Дрвингов
*командир на Втора пешадиска бригада – полковникот Григор Ќуркчиев
*командир на Трета пешадиска бригада полковникот Александар Протогеров
*командир на Петти македонски полк – потполковникот Борис Дрангов, и така натаму.
2 Воени деjствија
Во есента на 1915 година Единаесетта пешадиска македонска дивизиjа нападнала Србија во правец кон Вардарска Македонија во составот на Втора бугарска армиjа и имала значајно учество во успешните битки кај Струмица, Кавадарци, Неготино и Криволак против српски и француски експедициски трупи.
Во 1916 дивизиjата била префрлена на источниот сектор на Македонскиот фронт, каде успешно извршила напад во текот на бугарската офанзива меѓу реката Места и реката Струма против британските експедициски трупи.
Во 1917 воените деjства продолжиле, а во 1918, кога одделни бригади биле префрлени во составот на неколку различни позиции, дел од неа учествувал во успешната заштитна Битка кај Дојран на 18 и 19 септември 1918, во која биле победени многу посилни британски и грчки трупи.
Потоа во текот на офанзивата на Антантата во Вардарска Македонија Единаесетта пешадиска македонска дивизија отстапила во добар ред до денешниот Благоевград каде била демобилизирана, а во април 1919 година била конечно распуштена.
Операција Триумф

''Операција Триумф'' е регионално телевизиско шоу на музички таленти кое се одржуваше во Белград, Србија, а се прикажуваше во земијте на поранешна Југославија. Шоуто всушност е засновано на познатото шоу ''Академија на ѕвезди'' (Star Academy). На шоуто учествуваа учесници од 5 држави од поранешна Југославија, покрај Србија учествуваа, Хрватска, Босна и Херцеговина, Македонија и Црна Гора. Шоуто се прикажуваше на 6 различни телевизии во овие пет држави.
1 Кандидати
Кандидат, Прекар, Возраст, Град/Држава, Ном., Резултат
Аднан Бабајиќ, Адо/Бабаја/Коала, 20, Живинице, Босна и Херцеговина, 2/3, Победник
Вукашин Брајиќ, Вуки/Вуле, 24, / Сански Мост/Чачак/Белград, Босна и Херцеговина/Србија, 5/6, Придружник
Александар Белов, Алекс/Македонац, 21, Неготино, Македонија, 0/0, 2 придружник
Нина Петковиќ, Ниночка, 27, Тиват, Црна Гора, 1/6, 3 придружник
Данијел Павловиќ, Super star/Даки, 23, Крагуевац, Србија, 2/2, 4 придружник
Ана Бебиќ, Ане/Бебичка, 22, Метковиќ, Хрватска, 1/5, Исфрлена на 14 гала вечер/Полу финалистка
Игор Цурков, Цуки/Шиме, 22, Шибеник/Сплит, Хрватска, 1/2, Исфрлен на 13 гала вечер
Соња Бакиќ, Медена, 24, Сомбор/Нови Сад, Србија, 1/5, Исфрлена на 12 гала вечер
Никола Сариќ, Сајко/Сале, 19, Нов Белград, Србија, 3/5, Исфрлен на 11 гала вечер
Никола Пауновиќ, Џони/Пиџа, 23, Крагуевац, Србија, 3/7, Исфрлен на 10 гала вечер
Ѓорѓе Гогов, Џоле/Ѓоле, 20, Димитровград, Србија, 2/3, Изфрлен на 9 гала вечер
Милица Мајсторовиќ, Мица, 19, Крагуевац, Србија, 2/2, Исфрлена на 8 гала вечер
Мирјана Костиќ, Мика, 25, Кањижа, Србија, 1/1, Исфрлени на 7 гала вечер
Кристијан Јованов, Киксер/Кики, 19, Радовиш, Македонија, 1/1
Јасмина Миџиќ, Џези/Јаца, 26, Бихаќ, Босна и Херцеговина, 1/1, Исфрлена на 6 гала вечер
Андреа Харапин, Пејачка, 24, Кутина, Хрватска, 1/1, Исфрлена на 5 гала вечер
Антонија Беседник, Тонка, 22, Загреб, Хрватска, 1/1, Исфрлена на 4 гала вечер
Ивана Никодијевиќ, Тина, 20, Неготин/Земун, Србија, 1/1, Исфрлена на 3 гала вечер
2 Гости
На Операција Тријумф гостуваа многу ѕвезди од поранешна Југославија меѓу кои беа: Борис Новковиќ, Жељко Самарџиќ, Аки Рахимовски, Елена Ристевска, Каролина Гочева и други. Како и да е, покрај ѕвездите од поранешна Југославија гостуваа и светските ѕвезди Анастасија и Јуниор Џек.
Понцијаниево отворање

Понцијаниево отворање — шаховско отворање кое настанува со потезите:
:1. e4 e5
:2. Sf3 Sc6
:3. c3
Ова е едно од најстарите отворања, за кое се дискутирало дури во 1497. Исто така било застапено и од Хауард Стонтон, кој се смета дека бил најдобриот светски шахист од 1843 до 1851, во ''Шахистска тетратка'' (1847). По неколку декади, било наречено „Стонтоново отворање“ или „Англико отворање со коњ“. Денес, ова отворање е познато по Доменико Лоренцо Понцијани, чијшто најголем придонес за отворањето бил воведот, во 1769, контрагамбитот 3...f5?!.
Отворањето денес е инфериорно во однос на Шпанската и Италијанска партија, и денес многу ретко се игра. Главни одговори на црниот се: 3...Sf6, што води до мирна игра, и 3...d5, што води до остра игра. Потегот 3...f5!? обично се смета за несвојствен и е неуспешно одигран во велемајсторската парија Хикару Накамура-Хулио Бекера-Риверо,СШампионат на САД, 2007.
1 Наворешни врски
*